
Parlamentul României   

Camera Deputaţilor 

Comisia pentru administraŢie pUblicĂ Şi 

amenajarea teritoriului
	Bucureşti
	8 decembrie 2021

	Nr.
	  4c-7/110




Către,



BIROUL PERMANENT AL 




CAMEREI DEPUTAȚILOR

Vă înaintăm, alăturat, Raportul suplimentar asupra proiectului de Lege pentru modificarea şi completarea Ordonanţei de urgenţă a Guvernului nr.97 din 14 iulie 2005 privind evidenţa, domiciliul, reşedinţa şi actele de identitate ale cetăţenilor români, retransmis Comisiei pentru administraţie publică şi amenajarea teritoriului în vederea examinării și depunerii unui nou raport, cu adresa nr. PL. x 213/2020 din 16 martie 2021.
PREŞEDINTE,
Simona BUCURA-OPRESCU
Comisia pentru administraţie publică şi amenajarea teritoriului 

Telefon: 021.414.1125, 021.414.1126; e-mail: cp06@cdep.ro

PLx.213/2020
R A P O R T     S U P L I M E N T A R 

asupra proiectului de Lege pentru modificarea şi completarea Ordonanţei de urgenţă a Guvernului nr.97 din 14 iulie 2005 privind evidenţa, domiciliul, reşedinţa şi actele de identitate ale cetăţenilor români

În ședința din 16 martie 2021, Camera Deputaților a hotărât retrimiterea proiectului de Lege  pentru modificarea şi completarea Ordonanţei de urgenţă a Guvernului nr.97 din 14 iulie 2005 privind evidenţa, domiciliul, reşedinţa şi actele de identitate ale cetăţenilor români, Comisiei pentru administraţie publică şi amenajarea teritoriului în vederea examinării și depunerii unui nou raport, cu adresa nr. PL. x 213/2020 din 16 martie 2021, înregistrat cu nr. 4c-7/110 din 16 martie 2021.

Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările ulterioare.

Senatul, în calitate de primă Cameră sesizată, a adoptat proiectul de lege în şedinţa din 23 aprilie 2020, ca urmare a depășirii termenului de adoptare, potrivit art.75 alin.(2) teza a III-a din Constituția României, republicată.


Consiliul Legislativ avizează favorabil proiectul de lege, conform avizului nr.151 din 5 martie 2020.

Consiliul Economic şi Social avizează nefavorabil proiectul de lege, conform avizului nr.963 din 18 februarie 2019.

Guvernul României nu susține adoptarea proiectului de lege, conform punctelor de vedere nr.648/DPSG din 27 aprilie 2020 și nr.1999/DPSG din 27 octombrie 2021.

Comisia pentru drepturile omului, culte şi problemele minorităţilor naţionale a avizat favorabil proiectul de lege, conform avizului nr. 4c-6/204 din 6 mai 2019.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.97/2005, în sensul instituirii unor noi modalităţi de dovedire a adresei de domiciliu, precum şi al instituirii posibilităţii de transmitere a unor documente în format electronic ”pe adresa de corespondenţă online a serviciului public comunitar de evidenţă a persoanelor”.
         Potrivit prevederilor art.62 din Regulamentul Camerei Deputaţilor, republicat, cu modificările ulterioare, Comisia pentru administraţie publică şi amenajarea teritoriului a examinat proiectul de lege și documentele aferente în şedinţa din 7 decembrie 2021.


La lucrările Comisiei au fost prezenţi membri ai Comisiei, conform listei de prezență.

La dezbaterile care au avut loc au participat, în conformitate cu prevederile art. 56 din Regulamentul Camerei Deputaţilor, republicat, în calitate de invitați: domnul Cătălin Giulescu - director în cadrul Ministerului Afacerilor Interne.

În urma dezbaterilor şi a opiniilor exprimate, membrii Comisiei au hotărât, cu majoritate de voturi menținerea raportului inițial de respingere a proiectului de Lege pentru modificarea şi completarea Ordonanţei de urgenţă a Guvernului nr.97 din 14 iulie 2005 privind evidenţa, domiciliul, reşedinţa şi actele de identitate ale cetăţenilor români, transmis plenului Camerei Deputaților la data de 30 iunie 2020.


În funcţie de obiectul şi conţinutul său, proiectul de lege face parte din categoria legilor ordinare.
           
PREŞEDINTE,
                



SECRETAR,

        Simona BUCURA-OPRESCU



    Dumitru FLUCUȘ
Intocmit,

Sef serviciu, Nicoleta Toma

